钦定古今图书集成/明伦汇编/人事典/第041卷 > 白虎通 > 《姓名》
## 钦定古今图书集成/明伦汇编/人事典/第041卷 > 白虎通 > 《姓名》

人必有名何？所以吐情自纪，尊事人者也。《论语》曰：“名
不正，则言不顺。”三月名之何？天道一时物有变。人生
三月，目煦亦能笑，与人相更答，故因其始有知而名
之。故《礼服传》曰：“子生三月，则父名之于祖庙。”于祖庙
者，谓子之亲庙也，明当为宗祖主也。一说名之于燕
寝。名者，幼少卑贱之称也，寡略，故于燕寝。《礼·内则》曰：
“子生，君沐浴朝服，夫人亦如之，立于阼阶西南，世妇
抱子升自西阶，君命之士适子执其右手，庶子抚其
首，君曰：‘钦有帅’，夫人曰：‘记有成’”，告于四境。四境者，所
以遏绝萌芽，禁备未然。故《曾子问》曰：“世子生，三月，以
名告于祖祢。”《内则》记曰：“以名告于山川社稷四境”，天
子太子使士负子于南郊，以桑弧蓬矢六射者何也？
北男子之事也。故先表其事，然后食其禄。必桑弧何？
桑者，相逢接之道也。《保传》曰：“天子生，举之以礼，使士
负之者何？斋肃端绥之郊，见于天。”《韩诗内传》曰：“太子
生，以桑弧蓬矢六射上下四方。”明当有事天地四方
也。殷以生日名子何？殷家质，故直以生日名子也。以
《尚书》道殷家太甲、帝武丁也，于臣民亦得以生日名
子何？亦不止也。以《尚书》道殷臣有巫咸、有祖己也。何
以知诸侯不象王者，以生日名子也？以太王名亶父，
王季名历，殷之诸侯也。《易》曰：“帝乙谓成汤”，帝乙谓六
代孙也。汤生于夏世，何以用甲乙为名？曰汤王后，乃
更变名，子孙法耳。本名履，故《论语》曰：“予小子履。”履，汤名也，不以子丑何？曰：甲乙者，干也。子丑者，枝也。干为
本，本质，故以甲乙为名也。名或兼或单何？示非一也。
或听其声，以律定其名，或依事傍其形，故名或兼或
单也。依其事者，若后稷是也。“弃之”，因名之为弃也。傍
其形者，孔子首类鲁国尼丘山，故名为丘。或傍其名
为之字者，闻名即知其字，闻字即知其名，若名赐，字
子贡；名鲤，字伯鱼。《春秋》讥二名何？所以讥者，乃谓其
无常者也。若乍为名，禄甫元言武庚。名不以日月山
川为名者，少贱卑己之称也。臣子当讳，为物示通，故
避之也。《曲礼》曰：“二名不偏讳。逮事父母，则讳王父母；
不逮父母，则不讳王父母也。君前不讳，《诗》《书》不讳，临
文不讳，郊庙不讳。”又曰：“君前臣名，父前子名。”谓大夫
名卿，弟名兄也。明不敢讳于尊者前也。太古之时所
不讳者何？尚质也。故臣子不言其君父之名。故《礼记》
曰：“朝日上值不讳”，正天名也。人所以十月而生者何？
人，天子之也。经天地之数五，故十月而备，乃成人也。
人生所以泣者何？本一干而分，得气异息，故泣，重离
母之义也。《尚书》曰：“启呱呱，泣也。”人拜所以自名者何？
所以泣号自纪。礼拜自后，不自名何？备阴阳也。人所
以相拜者何？所以表情见意，屈节卑体，尊事之者也。
拜之言服也。所以必再拜何？法阴阳也。《尚书》曰：“再拜
稽首也。”必稽首何？敬之至也。头至地，何以言首？谓头
也。《礼》曰：“首有疡则沐。”所以先拜首，后稽首何？名顺其
文质也。《尚书》曰：“周公拜首稽首。”人所以有字何？冠德
明功，敬成人也。故《礼·士冠经》曰：“宾北面字之曰伯某
甫。”又曰：“冠而字之，敬其名也。”所以五十乃称伯仲者，
五十知天命，思虑定也。能顺四时长幼之序，故以伯
仲号之。《礼·檀弓》曰：“幼名冠字，五十乃称伯仲。”《论语》曰：
“五十而知天命。”称号所以有四何？法四时用事，先后
长幼，兄弟之象也。故以时长幼号曰伯、仲叔季也。伯
者，长也；伯者，子最长，迫近父也；仲者，中也；叔者，少也；
季者，幼也。适长称伯，伯禽是也。庶长称孟，以鲁大夫
孟氏男女异长，各自有伯仲，法阴阳各自有终始也。
《春秋传》曰：“伯姬者何？内女称也。妇人十五称伯仲何？
妇人值少变，阴”阳道促，蚤成十五，通乎织纴之事，思
虑定，故许嫁笄而字。故《礼经》曰：“女子十五许嫁笄。”礼
之称字之妇。姓以配字何？明不娶同姓也。故《春秋》曰：
“伯姬归于宋。”姬者，姓也。值字所以于仲春何？值者亲
故近于仲。文子尊尊，故于伯仲之时物尚值，叔之时
物失之。章即如是，周有八士，《论语》曰：“伯达、伯适、仲突”、
仲忽、叔夜、叔夏、季随、季䯄，积于叔何？盖以两两俱生
故也。不积于伯、季，明其无二也。文王十子，《诗传》曰：“伯
邑考、武王发、周公旦、管叔鲜、蔡叔铎、成叔处、霍叔武、
康叔封、南季载。”载所以或上其叔，何也？管、蔡、霍、成、康、
南，皆采也。故上置叔，下伯邑叔，震也。以独无乎？盖以
为大夫者，不是采地也。〈此篇原本多讹字无别本可校姑从阙疑〉